ประกาศการไฟฟ้าฝ่ายผลิตแห่งประเทศไทย

เรื่อง กำหนดเขตสำรวจสายส่งไฟฟ้าขนาด ๑๑๕ กิโลโวลต์

จากสถานีไฟฟ้าย่อยสกลนคร ๑ ไปยังสถานีไฟฟ้าย่อยพังโคน แนวที่ ๑

ด้วยการไฟฟ้าฝ่ายผลิตแห่งประเทศไทย (กฟผ.) มีโครงการปรับปรุงระบบไฟฟ้าของสายส่งไฟฟ้าขนาด ๑๑๕ กิโลโวลต์ จากสถานีไฟฟ้าย่อยสกลนคร ๑ ไปยังสถานีไฟฟ้าย่อยพังโคน จังหวัดสกลนคร แนวที่ ๑

ดังนั้น อาศัยอำนาจตามความในมาตรา ๒๘ แห่งพระราชบัญญัติการไฟฟ้าฝ่ายผลิตแห่งประเทศไทย พ.ศ. ๒๕๑๑ แก้ไขเพิ่มเติมโดยพระราชบัญญัติการไฟฟ้าฝ่ายผลิตแห่งประเทศไทย (ฉบับที่ ๕) พ.ศ. ๒๕๓๕ จึงประกาศให้ทราบโดยทั่วกันว่า กฟผ. จะดำเนินการสำรวจทั่วไปเพื่อเลือกที่ตั้งระบบไฟฟ้าในเขตเดินสายไฟฟ้าเดิมที่มีอยู่แล้วของสายส่งไฟฟ้าขนาด ๑๑๕ กิโลโวลต์ จากสถานีไฟฟ้าย่อยสกลนคร ๑ไปยังสถานีไฟฟ้าย่อยพังโคน แนวที่ ๑ โดยจะทำการสำรวจในท้องที่ต่างๆ ดังนี้

จังหวัดสกลนคร

(๑) อำเภอเมืองสกลนคร ตำบลขมิ้น ตำบลดงมะไฟ ตำบลธาตุเชิงชุม ตำบลธาตุนาเวง ตำบลพังขว้าง ตำบลหนองลาด ตำบลห้วยยาง ตำบลฮางโฮง

(๒) อำเภอพรรณานิคม ตำบลช้างมิ่ง ตำบลนาหัวบ่อ ตำบลบะฮี ตำบลพรรณา ตำบลพอกน้อย ตำบลไร่ ตำบลวังยาง ตำบลสว่าง

(๓) อำเภอพังโคน ตำบลต้นผึ้ง ตำบลพังโคน ตำบลแร่ ตำบลไฮหย่อง

(๔) อำเภอวาริชภูมิ ตำบลปลาโหล

ทั้งนี้ ตั้งแต่พ้นกำหนดสามสิบวัน นับแต่วันประกาศในราชกิจจานุเบกษา จนกว่างานสำรวจข้อมูลจะแล้วเสร็จ

ประกาศ ณ วันที่ ๓๐ สิงหาคม พ.ศ. ๒๕๕๐

ไกรสีห์ กรรณสูต

ผู้ว่าการการไฟฟ้าฝ่ายผลิตแห่งประเทศไทย